《青楼曲刘子雍胡伯清程伯羽同赋（四首）》
明代·刘炳

寒锁妆台粉怯匀，步莲金小不生尘。
径迷花雨莺莺月，枕压梨云燕燕春。
衾剩半床闲翡翠，钗分一股擘麒麟。
玉梅好似郎颜色，只见东风不见人。

作者简介：元明间江西鄱阳人，字彦炳。元顺帝至正中，从军于浙。元末诣朱元璋，献书言事。平江西，授中书典签。洪武中屡升大都督府掌记，除东阿知县。旋以病告归，年六十九卒。工诗，有《春雨轩集》。